**Hari Penekanan Pelayanan Wanita**

**14 Jun, 2025**

KHUTBAH

**Kerinduan Jiwa**

Ditulis oleh Nancy Cabrera

Seminar 1

**Kerinduan Jiwa: Menemukan Kepuasan dalam Kristus**

Ditulis oleh Nancy Cabrera

Seminar 2

**Karya Agung Yang Sedang Dibentuk**

Ditulis oleh Mary Ellen Winegardner

A drawing of a face

Description automatically generated

Paket sumber khutbah ini disediakan oleh

Jabatan Pelayanan Wanita

General Conference of Seventh-day Adventists

12501 Old Columbia Pike ⋅ Silver Spring, Maryland 20904-6600 ⋅ USA

women.adventist.org

womensministries@gc.adventist.org





GENERAL CONFERENCE

WORLD HEADQUARTERS

Shape

Description automatically generated

WOMEN’S MINISTRIES

27 Mac, 2025

**Saudari yang Dikasihi,**

Tema bagi bahan Hari Penekanan Pelayanan Wanita (Women’s Ministries Emphasis Day - WMED) kali ini ialah “Kerinduan Jiwa.” Khutbah dan seminar pertama yang ditulis oleh Nancy Cabrera, pengurus gaji di General Conference, menunjukkan satu realiti yang penting—kita adalah karya agung kesayangan Tuhan. Namun, jiwa kita tidak akan menemukan ketenangan kecuali kita berpaut kepada Yesus dan menemukan identiti, tujuan, serta kepuasan dalam hubungan kita dengan-Nya. Seminar kedua, “Karya Agung yang Sedang Dibentuk,” ditulis oleh Mary Ellen Winegardner, pembantu undang-undang di Pejabat Penasihat Umum, General Conference meneruskan topik ini dan mengingatkan kita bahawa Tuhan masih sedang menyempurnakan proses yang telah dimulakan-Nya dalam hidup kita. Kedua-dua seminar ini menyediakan penerapan praktikal yang relevan untuk setiap wanita. Para penulis menyeru kita untuk meluangkan masa yang berkualiti bersama Tuhan, memperdalam hubungan kita dengan-Nya, menemukan tujuan hidup kita serta kurnia yang diberikan Tuhan, dan mendapatkan kepuasan yang selama ini didambakan oleh jiwa kita.

“Yesus berkata, ‘Sesiapa yang minum air dari perigi ini akan dahaga semula, tetapi sesiapa yang minum air yang Kuberikan kepadanya nanti tidak akan dahaga selama-lamanya. Air yang akan Kuberikan itu akan menjadi mata air dalam dirinya dan memberinya hidup yang kekal’” (Yohanes 4:13, 14).

Semoga janji ini menjadi nyata dalam hidupmu!

Dengan kasih dan doa,

A close-up of a name

AI-generated content may be incorrect.

Galina Stele

Women’s Ministries Director

12501 Old Columbia Pike, Silver Spring MD 20904-6600 USA • Office (301) 680 6608 • women.adventist.org

# Senarai Kandungan

[Kandungan 3](#_Toc193987249)

Nota [Program 3](#_Toc193987250)

[Mengenai Penulis 4](#_Toc193987251)

[4](#_Toc193987252)

[Rangka Kebaktian Kudus 5](#_Toc193987253)

[Cerita Kanak-Kanak 6](#_Toc193987254)

[Khutbah 8](#_Toc193987255)

[Seminar 1 12](#_Toc193987256)

[Seminar 2 16](#_Toc193987257)

# Nota Program

Sila berasa bebas untuk menterjemah, melaraskan dan menyunting paket sumber ini mengikut keperluan divisi anda, termasuk versi Alkitab terbaik untuk kegunaan anda. Anda juga bebas untuk menyesuaikan paket mengikut khalayak budaya anda. Apabila divisi anda telah menterjemah paket, sila hantar fail digital kepada kami. Kami akan berkongsi bahasa Perancis, Portugis dan Sepanyol dengan anda apabila kami menerima terjemahan tersebut. Bahasa lain akan dimuat naik terus ke laman web kami.

<https://women.adventist.org/women-s-ministries-emphasis-day>

# Mengenai Penulis

**Nancy Cabrera** **ialah seorang sahabat Yesus yang sangat dikasihi.**  
Pada usia lapan tahun, Nancy menghadapi satu diagnosis yang mengubah hidupnya dan mengancam kemampuannya untuk bercakap. Namun, melalui campur tangan ilahi, dia telah disembuhkan secara ajaib. Sebagai rasa syukur, Nancy berikrar untuk menggunakan suaranya dan bakatnya untuk memuliakan Tuhan. Sejak usia lima belas tahun, dia dengan penuh semangat berkongsi berita baik di seluruh dunia.

Nancy ialah seorang penceramah antarabangsa, penulis, dan hos podcast yang berdedikasi untuk memperkasakan wanita. Beliau memiliki ijazah dalam bidang pendidikan dan pentadbiran perniagaan; sijil dalam kepimpinan eksekutif, kesihatan holistik, dan pemakanan berasaskan tumbuhan; dan kini sedang melanjutkan pengajian MBA dalam bidang Kepimpinan. Secara profesional, Nancy bertugas sebagai pengurus gaji bagi General Conference of Seventh-day Adventists. Misi Nancy adalah untuk memberi inspirasi dan memperkasa wanita agar menjadi wadah kasih, kegembiraan, penyembuhan, dan harapan akan kemuliaan Tuhan.

# Rujukan Alkitab

Semua ayat Kitab Suci yang digunakan oleh penterjemah dalam paket ini dipetik daripada AVB, kecuali dinyatakan sebaliknya.

# Rangka Kebaktian Kudus

Cadangan Susunan Kebaktian

Panggilan Berbakti

Doa Pembuka

Bacaan Kitab Suci Efesus 2:10, AVB

Kerana kita ini buatan-Nya, dicipta dalam Kristus Yesus untuk melakukan perbuatan baik, yang telah disediakan terdahulu oleh Allah untuk kita lakukan.

Lagu: 133 *Lagu Pujian Masa Ini*

“Tolonglah Aku Ya Tuhan”

Doa Pastoral

Persembahan Kanak-Kanak & Cerita

“Kerinduan Lily”

Panggilan Untuk Persembahan

Lagu Istimewa

Khutbah

“Kerinduan Jiwa”

Lagu: 164 *Lagu Pujian Masa Ini* “Jadilah Tuhan Kehendak-Mu”

Doa Penutup

—Tamat—

# Cerita Kanak-Kanak

Kerinduan Lily

HATI KITA MERINDUKAN TUHAN

Ditulis oleh Nancy Cabrera

Ayat Alkitab: Efesus 2:10, AVB

Kerana kita ini buatan-Nya, dicipta dalam Kristus Yesus untuk melakukan perbuatan baik, yang telah disediakan terdahulu oleh Allah untuk kita lakukan.

Pada suatu hari yang cerah, nenek Lily, iaitu Nenek Grace, menyedari bahawa Lily kelihatan agak sedih. “Apa yang mengganggu kamu, sayang?” Tanya Nenek Grace dengan lembut.

“Saya tidak tahu, Nenek,” jawab Lily. "Saya mempunyai semua yang saya perlukan, tetapi hati saya terasa kosong."

Nenek Grace tersenyum dan berkata, “Biar saya menceritakan satu kisah dari Alkitab yang mungkin membantu kamu memahaminya.”

"Pada zaman dahulu, ada seorang lelaki bernama Paulus, yang menulis surat kepada orang-orang di Efesus. Dalam suratnya, dia berkata, ‘Kerana kita ini buatan-Nya, dicipta dalam Kristus Yesus untuk melakukan perbuatan baik, yang telah disediakan terdahulu oleh Allah untuk kita lakukan’ (Efesus 2:10, AVB). Dia menulis surat ini dalam bahasa Yunani dan dalam bahasa itu, perkataan yang digunakan untuk 'Ciptaan Tuhan’ atau ‘karya agung Tuhan’ bermaksud kita dicipta dengan cara yang sangat istimewa, seperti sebuah karya seni yang indah, lukisan yang cantik, atau arca dengan reka bentuk yang menarik. Ini bermaksud bahawa setiap daripada kita adalah istimewa dan mempunyai tujuan yang diberikan oleh Tuhan.”

Mata Lily terbuka luas kerana ingin tahu. "Adakah itu bermaksud saya juga mempunyai tujuan yang istimewa?" tanyanya.

"Ya, sayang," jawab Nenek Grace. "Tuhan menjadikan kamu unik dan mempunyai rancangan yang indah untuk kamu. Tetapi untuk memahami rancangan itu, kamu perlu mengenali Dia dengan lebih baik."

“Bagaimana saya boleh melakukannya?” Tanya Lily dengan penuh semangat.

“Dengan meluangkan masa bersama-Nya,” jelas Nenek Grace. "Sama seperti kamu meluangkan masa dengan rakan-rakanmu untuk mengenali mereka dengan lebih baik, kamu juga boleh meluangkan masa dengan Tuhan melalui doa, membaca Alkitab, dan bercakap dengan-Nya tentang hari kamu. Yesus berkata, 'Aku pokok anggur dan kamu ranting-rantingnya. Jika kamu tetap di dalam-Ku dan Aku di dalammu, kamu akan berbuah lebat. Tanpa-Ku, kamu tidak dapat menghasilkan apa-apa’ (Yohanes 15:5, NIV). Ini bermakna apabila kita tetap dekat dengan Yesus, hati kita akan dipenuhi dengan sukacita dan kebahagiaan."

Lily memikirkan perkara itu dan memutuskan untuk mencubanya. Setiap pagi, dia akan membaca satu kisah Alkitab, berdoa, dan bercakap dengan Tuhan tentang harinya. Dia juga mula menulis dalam sebuah jurnal kecil di mana dia mencatatkan fikiran dan doanya.

Hari demi hari berlalu, Lily menyedari sesuatu yang menakjubkan. Kekosongan dalam hatinya mula hilang. Dia berasa lebih gembira, lebih damai, dan penuh sukacita. Dia juga mendapati bahawa dia suka membantu orang lain dan berkongsi kasih Tuhan dengan rakan-rakannya.

Pada suatu hari, Lily berkata kepada Nenek Grace, "Saya rasa saya faham sekarang. Hati saya sebenarnya merindukan Tuhan dan kasih-Nya. Sekarang saya meluangkan masa bersama-Nya, saya berasa jauh lebih baik!"

Nenek Grace memeluk Lily dan berkata, "Betul, sayang. Apabila kita tahu siapa kita di dalam Kristus, meluangkan masa bersama-Nya, dan hidup untuk mengikut Dia, hati kita akan menjadi penuh dan bahagia. Ingat, kamu adalah ciptaan Tuhan, dan Dia sangat mengasihi kamu."

Dan sejak hari itu, Lily terus bertumbuh dalam hubungannya dengan Tuhan. Dia sentiasa ingat bahawa dia adalah ciptaan istimewa Tuhan yang mempunyai tujuan yang luar biasa.

—Tamat—

# Khutbah

**Kerinduan Jiwa**

Ditulis oleh Nancy Cabrera

Kerana kita ini buatan-Nya, dicipta dalam Kristus Yesus untuk melakukan perbuatan baik, yang telah disediakan terdahulu oleh Allah untuk kita lakukan.—Efesus 2:10

*Semua ayat Alkitab dalam khutbah ini diambil daripada Versi Alkitab Versi Borneo kecuali jika dinyatakan sebaliknya.*

**PENGENALAN**

Angkat tangan anda jika anda kadang-kadang ada keinginan seperti mengidam terhadap sesuatu. Bagaimana pula dengan keinginan untuk makan coklat, ais krim atau piza? Dalam dunia pemakanan, rasa mengidam bukanlah perkara yang buruk; ia adalah mesej penting yang memberitahu kita bahawa badan kita memerlukan perhatian. Adalah lumrah sebagai manusia untuk mempunyai keinginan, untuk menginginkan sesuatu. Sama seperti badan kita yang mengidamkan makanan tertentu, jiwa kita juga mempunyai keinginan atau kerinduan yang memerlukan perhatian. Apakah yang sedang dirindukan oleh jiwa anda dalam musim kehidupan anda sekarang?

Mungkin kita sedang menghadapi ketidakpastian tentang masa depan, tekanan, krisis kesihatan, kebimbangan, kesusahan kewangan atau masalah dalam hubungan kita. Kita cuba melarikan diri, bersembunyi, mematikan rasa, atau mengalihkan perhatian kita dengan pelbagai perkara yang berbeza, seperti makanan, wang, kerja atau kesibukan; tetapi seperti makanan ringan, semua itu hanya membuatkan kita berasa letih, rasa bersalah dan kosong.

Dalam Firman Tuhan, kita menemukan tiga pelajaran berharga yang bukan sahaja dapat memuaskan kerinduan jiwa kita tetapi juga membantu kita menjalani kehidupan yang penuh tujuan untuk kemuliaan Tuhan! *Kita akan memanggil mereka tiga I, kerana s*etiap pelajaran dimulakan dengan huruf **i**.

**TIGA I**

1. **IDENTITI (Identity):**

**Siapakah Saya?**  
Sesetengah orang percaya bahawa John Calvin pernah berkata: “Tanpa pengetahuan tentang diri sendiri, tiada pengetahuan tentang Tuhan. Tanpa pengetahuan tentang Tuhan, tiada pengetahuan tentang diri sendiri.” Ini bermakna, pemahaman tentang siapa diri kita sebenarnya sangat berkait rapat dengan pemahaman tentang siapa Tuhan itu.

**Siapakah Anda?**

Siapakah kita? Rasul Paulus menjawab: “Kerana kita ini *buatan-Nya*, dicipta dalam Kristus Yesus untuk melakukan perbuatan baik, yang telah disediakan terdahulu oleh Allah untuk kita lakukan” (Efesus 2:10, penekanan ditambahkan).

Dalam bahasa Yunani, perkataan "buatan" bermaksud "karya agung atau puisi." Anda adalah karya agung Tuhan, dicipta dalam Kristus Yesus! Dalam budaya yang dipenuhi dengan pelbagai suara, kita sering digalakkan untuk mencari identiti dan nilai kita melalui pencapaian, status, kemasyhuran, disukai, hubungan, tahap produktiviti, saiz pakaian atau nombor pada penimbang berat. Walaupun peranan dan kategori memberikan beberapa kestabilan, apabila perkara ini berubah, maka krisis kewujudan berlaku, dan persoalan tentang identiti dan nilai kita muncul semula. Hari ini, Tuhan menjemput anda untuk membina identiti dan nilai diri anda di atas asas kukuh Kristus Yesus, Pencipta, Penyelamat, dan Sahabat Terbaik kita.

**2. KEINTIMAN *(Intimacy)***

Dalam masyarakat kita yang "sentiasa terhubung", ramai orang masih mengalami kemurungan dan kesunyian. Adakah jiwa anda sedang merindukan hubungan yang mendalam?

“Aku pokok anggur dan kamu ranting-rantingnya. Jika kamu tetap di dalam-Ku dan Aku di dalammu, kamu akan berbuah lebat. Tanpa-Ku, kamu tidak dapat menghasilkan apa-apa” (Yohanes 15:5).

Kata kerja Yunani untuk perkataan "tinggal" bermaksud "tetap berada di tempat itu, untuk sentiasa hadir."

Bagaimanakah kita boleh tinggal di dalam Yesus? Berikut ialah akronim untuk ABIDE:

**A: *(Always*** *seek His presence)* Sentiasa mencari hadirat-Nya (Matius 6:33)—Jadikan mencari Tuhan sebagai keutamaan dalam kehidupan harian anda.

**B: *(Believe*** *in His promises)* Percaya pada janji-janji-Nya (Yohanes 15:7)—Percayalah pada janji-janji yang Tuhan telah berikan kepada anda.

**I: *(Intimately*** *walk with Him)* Berjalan secara intim dengan Dia (Yohanes 15:4)—Bina hubungan peribadi yang rapat dengan Yesus.

**D:** *(****Depend*** *on His strength)* Bergantung kepada kekuatan-Nya (2 Korintus 12:9)—Bergantung kepada kekuatan Tuhan pada masa kelemahan.

**E: *(Endure*** *in faith)* Bertahan dalam iman (Ibrani 10:23)—Tetap teguh dalam iman anda, walaupun ketika masa yang sukar.

Sebagai ranting-ranting, kita memerlukan musim kekosongan sepenuhnya untuk membina hubungan yang kuat dan mendalam dengan Pokok Anggur, untuk mengingat siapa Tuhan itu, dan untuk membiarkan Dia menjadi Tuhan dalam hidup kita. Dalam waktu tenang sendirian bersama-Nya, apabila kita mengalami hadirat-Nya melalui Firman-Nya, barulah kita mula berasa cukup selamat untuk menemukan pemulihan, kekuatan, harapan, kedamaian, dan hikmat.

Ketika Yesus memutuskan untuk mengunjungi Marta dan Maria, Marta sibuk dengan segala persiapan, tetapi Maria memilih untuk duduk di kaki Yesus dan mendengar-Nya. Yesus berkata: “Marta, Marta, engkau khuatir dan bersusah payah tentang banyak perkara. Tetapi satu perkara sahaja yang diperlukan. Maria telah memilih perkara baik itu yang tidak akan diambil daripadanya” (Lukas 10:41-42).

Apakah “satu perkara” yang Martha perlukan? Lihat apa yang dikongsikan oleh Ellen G. White dalam buku The Desire of Ages: “’Satu perkara’ yang Martha perlukan ialah roh yang tenang dan berbakti, serta kerinduan yang lebih mendalam untuk memperoleh pengetahuan tentang kehidupan kekal di masa depan dan rahmat yang diperlukan untuk kemajuan rohani. Dia perlu kurang bimbang tentang perkara-perkara yang akan lenyap, dan lebih mengutamakan perkara-perkara yang kekal selamanya.”

**3. NIAT *(Intention)***  
Setelah kita mengalami keintiman dengan Tuhan, jiwa kita menemukan kepuasan yang begitu mendalam sehingga kita secara semula jadi mula hidup dengan penuh niat dan makna. Efesus 2:10 mengingatkan kita bahawa kita adalah ciptaan Tuhan, dicipta dalam Kristus Yesus untuk melakukan pekerjaan baik yang telah dipersiapkan Tuhan terlebih dahulu untuk kita jalani. Legasi seorang Kristian bukanlah tentang apa yang kita tinggalkan, tetapi tentang bagaimana kita hidup hari ini. *Anda adalah seorang misionari dan duta bagi kerajaan-Nya yang kekal.*

**Apakah Legasi Anda?**Nancy, anak sulung dalam keluarganya, dibesarkan dalam sebuah rumah tangga yang penuh dengan penderaan, keganasan, dan permusuhan. Pada usia empat tahun, dia dipukul dengan begitu teruk oleh bapanya sehingga kakinya dan belakang badannya berdarah. Bersama ibunya, ketika dia membesar, Nancy menyaksikan dan mengalami penderaan fizikal dan lisan daripada bapanya serta ketidakstabilan emosi. Satu-satunya masa Nancy berasa "disayangi dan dihargai" adalah pada akhir tahun persekolahan apabila dia berjaya menamatkan pengajiannya sebagai pelajar cemerlang.

Pada usia lapan tahun, Nancy telah didiagnosis dengan satu penyakit serius yang berpotensi menyebabkan dia kehilangan suara. Dengan linangan air mata, dia berseru kepada Tuhan untuk kesembuhan. Selepas dua tahun menjalani rawatan dengan ubat-ubatan semula jadi, Tuhan memulihkan kesihatannya. Nancy berjanji untuk mendedikasikan suaranya bagi melayani Tuhan dan menyebarkan berita baik. Dia mula berkhutbah pada usia lima belas tahun dan sejak itu hidup dengan penuh niat, berkongsi berita baik kepada semua.

Sebagai seorang dewasa, Nancy bergelut dengan trauma, rasa tidak selamat, ketakutan, dan luka emosi yang dalam. Perasaan tidak layak dan harga diri yang rendah mendorongnya untuk sentiasa mengejar kejayaan, penerimaan, pencapaian, cinta yang cetek, dan pengiktirafan luaran. Namun suatu hari, Nancy menemui kebenaran dalam Efesus 2:10 yang mengubah hidupnya dan menjadi kompas untuk perjalanannya.

Sebagai karya agung Yesus, Nancy akhirnya mengalami penyembuhan, kasih sejati, damai sejahtera, sukacita, pertumbuhan, pembaharuan, dan tujuan dalam Yesus Kristus, Pengarang dan Penyempurna imannya. Dengan kasih kurnia Tuhan, Nancy kini merupakan seorang penceramah antarabangsa, penulis, dan hos podcast, serta bekerja untuk Tuhan di ibu pejabat Gereja sedunia. Perjalanannya masih berterusan dan tidak sempurna, tetapi dia terus mempercayai janji yang berharga bahawa Dia yang telah memulakan pekerjaan yang baik di dalam dirinya akan setia untuk menyempurnakannya hingga hari Kristus Yesus (Filipi 1:6).

**KESIMPULAN**

Apabila kita dengan sengaja mencari, menyerahkan diri kepada Yesus, dan mengasihi Yesus dengan fikiran, tubuh, dan roh kita, jiwa kita akan mengalami kerinduan yang lebih mendalam dan lebih bermakna. Musa menyatakan kerinduan kepada Tuhan: *“Tunjukkanlah kiranya kepadaku kemuliaan-Mu”* (Keluaran 33:18, penekanan ditambahkan). Betapa berharganya kerinduan itu!

“Setiap doa telah dikabulkan, tetapi dia masih dahaga akan tanda kasih yang lebih besar dari kemurahan Tuhan. Dia kini membuat permintaan yang tidak pernah dilakukan oleh manusia sebelum ini: ‘Aku memohon kepada-Mu, tunjukkanlah kiranya kemuliaan-Mu kepadaku.’” 1

Tuhan menjawab dengan penuh kasih: “*Hadirat-Ku akan memimpin kamu dan Aku akan memberikan ketenteraman kepadamu.*” (Keluaran 33:14, penekanan ditambah). Ellen White menyatakan bahawa *“tiada kuasa, kemahiran, atau pembelajaran duniawi yang dapat menggantikan kehadiran Tuhan yang kekal*.”**1** Apabila kita memahami identiti kita dalam Kristus, kita akan mencari keintiman dengan-Nya dan hidup dengan *niat*. Kita akan memenuhi keinginan serta kerinduan jiwa kita dan menjalani kehidupan yang memuliakan Tuhan.

Saudara dan saudari yang dikasihi, anda diciptakan untuk lebih daripada sekadar bertahan hidup dan wujud. Anda mempunyai misi dan panggilan ilahi. Sebelum anda dibentuk dalam rahim ibu anda, Dia telah menetapkan anda untuk memberi kesaksian kepada dunia yang menderita ini tentang berita baik akan kasih kurnia dan keselamatan Tuhan.

**PANGGILAN UNTUK BERTINDAK**  
Angkat tangan anda jika anda ingin menyerahkan segala kerinduan jiwa anda kepada Tuhan.

**DOA PENUTUP**  
Semoga Yesus menjadi Sumber sejati kepuasan abadi bagi segala kerinduan jiwa kita. Semoga kita menemukan dalam Dia *identiti, keintiman*, dan *niat*, supaya kita menjadi saluran kasih dan rahmat-Nya.

—Tamat—

# Seminar 1

**Kerinduan Jiwa**

**MENEMUKAN KEPUASAN DALAM KRISTUS**

Disediakan oleh Nancy Cabrera

Kerana kita ini buatan-Nya, dicipta dalam Kristus Yesus untuk melakukan perbuatan baik, yang telah disediakan terdahulu oleh Allah untuk kita lakukan.—Efesus 2:10

*Semua ayat Alkitab dalam bengkel ini adalah daripada Alkitab Versi Borneo.*

**ARAHAN UNTUK FASILITATOR BENGKEL INI**

*Sebelum anda memulakan, minta peserta membentuk kumpulan tiga orang atau lebih. Adalah lebih baik untuk duduk dalam bulatan atau di sekeliling meja. Paparkan soalan pada skrin; atau cetak dokumen soalan yang berasingan dan edarkan satu salinan kepada setiap peserta.*

**OBJEKTIF:**

Untuk membantu peserta memahami dan menerapkan prinsip identiti, keintiman dan niat dalam kehidupan harian mereka: Ini membawa kepada hubungan yang lebih mendalam dengan Tuhan dan kehidupan yang lebih bermatlamat.

**TEMPOH:**

2–3 jam

**BAHAN-BAHAN YANG DIPERLUKAN:**

* Alkitab
* Buku nota dan pen
* Projektor dan skrin (untuk pembentangan)
* Nota edaran dengan poin-poin utama dan soalan perbincangan
* Hidangan ringan (pilihan)

**GARIS PANDUAN:**

**1. Ucapan Selamat Datang dan Pengenalan (15 minit)**

* **Doa Pembukaan:** Mulakan dengan doa memohon bimbingan dan kehadiran Tuhan.
* **Aktiviti Pemecah Ais:** Minta peserta memperkenalkan diri mereka dan berkongsi satu perkara yang mereka idamkan (cth., makanan kegemaran, hobi, dll.). Ini akan membantu membuka ruang untuk perbincangan tentang keinginan/kerinduan jiwa yang lebih mendalam.

**2. Sesi 1: *Identiti* (30 minit)**

* **Pembentangan:** Terangkan tentang konsep identiti dalam Kristus dengan menggunakan Efesus 2:10: “Kerana kita ini buatan-Nya, dicipta dalam Kristus Yesus untuk melakukan perbuatan baik, yang telah disediakan terdahulu oleh Allah untuk kita lakukan”Tekankan bahawa kita adalah karya agung Tuhan, diciptakan untuk melakukan pekerjaan yang baik.
* **Aktiviti Interaktif:**
  + **Latihan “Siapakah Saya?”**: Berikan peserta kertas kerja untuk mereka merenung dan menulis tentang identiti diri mereka dan bagaimana menurut mereka Tuhan melihat mereka.
  + **PERBINCANGAN KUMPULAN:** Bahagikan peserta kepada kumpulan kecil untuk berkongsi pandangan dan berbincang tentang bagaimana pemahaman tentang identiti mereka dalam Kristus dapat memberi kesan kepada kehidupan mereka.

**3. Sesi 2: *Keintiman* (30 minit)**

* **Pembentangan:** Bincangkan tentang kepentingan keintiman dengan Tuhan dengan menggunakan Yohanes 15:5: “Aku pokok anggur dan kamu ranting-rantingnya. Jika kamu tetap di dalam-Ku dan Aku di dalammu, kamu akan berbuah lebat. Tanpa-Ku, kamu tidak dapat menghasilkan apa-apa.” Terangkan tentang konsep tetap tinggal dalam Kristus dan manfaat daripada hubungan yang rapat dengan-Nya.
* **Aktiviti Interaktif:**
  + **Akronim *ABIDE*:** **Perkenalkan akronim ABIDE (Sentiasa mencari hadirat-Nya, Percaya kepada Janji-Nya, Berjalan dengan intim bersama-Nya, Bergantung pada kekuatan-Nya, Bertahan dalam iman). Berikan contoh praktikal untuk setiap poin.**
  + **Berjalan Berdoa:**Aturkan satu sesi berjalan sambil berdoa pendek untuk peserta meluangkan masa dalam doa senyap, merenung hubungan mereka dengan Tuhan.

**Rehat (15 minit)**

* Sediakan hidangan ringan dan biarkan peserta bergaul serta berehat.

**4. Sesi 3: *Niat* (30 minit)**

* **Pembentangan:** Jelaskan konsep hidup secara sengaja dengan niat untuk Tuhan degan menggunakan Efesus 2:10: “Kerana kita ini buatan-Nya, dicipta dalam Kristus Yesus untuk melakukan perbuatan baik, yang telah disediakan terdahulu oleh Allah untuk kita lakukan.” Kongsikan kisah Nancy dari khutbah sebagai contoh bagaimana hidup dengan tujuan walaupun menghadapi cabaran.
* **Aktiviti Interaktif:**
  + **Refleksi Legasi:** Minta peserta menulis apakah legasi yang mereka ingin tinggalkan dan bagaimana mereka boleh hidup dengan niat untuk mencapainya.
  + **Perbincangan Kumpulan:** Galakkan peserta berkongsi refleksi mereka dan berbincang tentang langkah-langkah praktikal yang boleh diambil untuk hidup dengan niat dan secara sengaja untuk Tuhan.

**5. Penutup dan Panggilan untuk Bertindak (15 minit)**

* **Penggulungan:** Ringkaskan tiga *I*—*identiti, keintiman dan niat.*
* **Panggilan untuk Bertindak:** Jemput peserta untuk berkomitmen mengaplikasikan prinsip-prinsip ini dalam kehidupan mereka. Galakkan mereka untuk mengangkat tangan jika mereka ingin menyerahkan kerinduan serta keinginan jiwa mereka kepada Tuhan.
* **Doa Penutup**: Berdoalah untuk bimbingan dan kekuatan Tuhan sementara peserta berusaha untuk menghidupkan *identiti, keintiman, dan niat* mereka dalam Kristus.

**6. Q & A dan Persekutuan (30 minit)**

* **Sesi Terbuka:** Beri ruang kepada peserta untuk bertanya soalan dan berkongsi pendapat mereka.
* **Persekutuan:** Galakkan peserta untuk berhubung antara satu sama lain dan membina hubungan yang saling menyokong.

**NOTA EDARAN:**

* **Ringkasan Isi Penting:** Sediakan sehelai nota edaran yang meringkaskan poin-poin utama seminar.
* **Soalan Perbincangan:** Sertakan soalan-soalan untuk refleksi lanjut dan perbincangan kumpulan.
* **Akronim ABIDE:** Sediakan sehelai nota edaran yang mengandungi akronim ABIDE bersama contoh-contoh praktikal.

**TINDAKAN SUSULAN:**

* **Kumpulan Sokongan:** Galakkan peserta membentuk kumpulan sokongan kecil untuk terus berbincang dan mengaplikasikan prinsip-prinsip yang telah dipelajari.
* **Sumber:** Sediakan sumber tambahan, seperti buku, podcast, dan panduan pembelajaran Alkitab untuk membantu peserta bertumbuh dalam iman mereka.

—Seminar 1 Tamat—

[Seminar 2 untuk paket ini akan disediakan tidak lama lagi.]

# Seminar 2